Вядома, ёсць у вашых генералаў спакуса скарыстацца нашай барацьбой супраць дыктатуры і ўблытацца, каб атрымаць сабе тэрыторыю "стратэгічнага балкона", якім яны ўважаюць Беларусь. Але наш народ не прыме замаху на незалежнасць краіны і спробаў вярнуць яму ненавіснага дыктатара на чужых штыках. І тады сімпатыі большасці беларусаў да Расеі павернуцца на супрацьлегласць, а "беларускі балкон" ператворыцца ў "кацёл". Такое ў нашай гісторыі ўжо здаралася.